অতীতেও মহেন্দ্র সিংহ ধোনির উপরে প্রত্যাশা করা হতো। এখনও তাই করা হয়। ১৯৮৩ সালের বিশ্বজয়ী অধিনায়ক কপিলদেব নিখাঞ্জ জানিয়েছেন, ধোনির উপরে এখন আর আগের মতো আশা করা উচিত নয়। এতে হীতে বিপরীত হতে পারে। 

এই বিষয়ে অন্যান্য খবর

ধোনি এবার বিয়ের ঘটক, নয়া ভূমিকায় মহাতারকা


সম্প্রতি ধোনির বিরুদ্ধে সমালোচনায় সরব হয়েছেন ক্রিকেটপাগলরা। ধোনির মন্থর ব্যাটিং নিয়ে কম কালি খরচ হয়নি সংবাদমাধ্যমেও। ভারতীয় ক্রিকেটে ধোনির অবদান নিয়ে  শ্রদ্ধাশীল কপিল। একটি সর্বভারতীয় সংবাদমাধ্যমকে দেওয়া সাক্ষাৎকারে ভারতের প্রাক্তন অধিনায়ক বলেছেন, ‘‘আগেও ধোনিকে নিয়ে যেমন প্রত্যাশা ছিল, এখনও আমাদের ঠিক তেমনই প্রত্যাশা। এরকম প্রত্যাশায় লাভ হবে না।’’ 
কপিল আরও বলছেন, ‘‘ধোনির অভিজ্ঞতা যথেষ্ট। অভিজ্ঞতা দিয়ে দলকে সাহায্য করতে পারবে ধোনি। কিন্তু একটা কথা মাথায় রাখতে হবে। এখন ধোনির বয়স আর ২০ নয়। ২০ বছর বয়সেও আর ফিরে যাবে না ধোনি। ধোনি যদি ফিট থেকে ভাল ক্রিকেট তুলে ধরতে পারে, তাহলেই দলের সম্পদ বলে বিবেচিত হবে।’’ 
অর্থাৎ কপিল যেটা বোঝাতে চাইলেন তা হল, এখনকার ধোনির উপরে আগের মতো আশা করা উচিত নয়। ধোনি আগের সময় ফেলে এসেছেন। কেরিয়ারের প্রায় সায়াহ্নে পৌঁছে যাওয়া ধোনির কাছ থেকে আর অতীতের পারফরম্যান্স চাওয়া কাম্যও নয়।